Redaktionelt forord
Forfattere: Redaktionen Redaktionen
Tidsskrift: passage (2000-12-01)

## Ordlyd

Med Passage #35  tages et af litteraturens mest  nærværende og  dog  sværest  beskri­ velige fænomener op:  de lydlige aspekter af tekster.  Den tavse skrevne tekst lyder af noget,  hvad enten den læses op eller indenad,  men for, at beskrive denne lyd m:å man gribe til metaforer som tone, stemme, klang; til begreber som rytme, stil, ges­ tik.  Ordenes  lyd  kommer fra  verden,  fra  dagligsproget,  hjertets banken  og  byens puls,  og  bliver  gennem skriftens  andethed  til 'iioget helt tredje.

I  en  række  artikler  af  både  analytisk  og  principiel  karakter  under:søges  litteratu­ rens  lyd  hos Joyce,  Proust,  Woolf,  DeLillo  og  Laugesen.  Theodor  W.  Adorno  og Nicholson  Baker  skriver  om  tegnsætningens  historie  og  betydning  for  tekstens rytme, mens Kurt Schwitters i en ultra-kort poetik findeler det litterære  værk i fire planer og finder den konsistente poesi på et niveau før lydligheden.

Endelig er en stor del af numret viet til en enquete, hvor ni markante danske over­ sættere  kommenterer  deres  arbejde  med  rytme,  tone  og  stemme  i  oversættelsen. Med konkrete eksempler illustrerer  oversætterne mange af de overvejelser som lig­ ger bag oversættelsen. Dermed gives et centralt bidrag til numrets tema, og dermed illustreres  den  indsigt  og  viden  som  spiller  med  i  et fag,  som  sjældent  bringer  sig selv  i fokus.  Det er vi  -glade for  at gøre rrfed  enqueten.

Redaktionen